《赋得枫叶微红近有霜》
明代·赵进美

郭外西风绕岸斜，长林秋静有啼鸦。微寒已入娟娟月，远色初分澹澹霞。

千里题书临白雁，重阳疏雨映黄花。洞庭木叶伤心日，寂寞怀人在水涯。

作者简介：（1619—?）明末清初山东益都人，字嶷叔，一字韫退，号清止。明崇祯十三年进士。清康熙间官至福建按察使。诗清真绝俗。有《清止阁集》。